ሁለተኛው የሌ/ጄ ፃድቃን መልዕክት መሪያቸው መለስ ዜናዊ በተደጋጋሚ ይል የነበረው “እኛ ከሌለን ኢትዮጵያ ትበታተናለች” የሚለው ማስፈራሪያ ነው። ይህ ሕፃን ለማስፈራራት “አያ ጅቦ መጣልህ” ኩምክና ወደ ጎን ቢያደርጉት መልካም ነው። ከመነሻችሁም ኢትዮጵያ ለእናንተ ተረት ተረት የሆነች፣ ሰንደቅ ዓላማ ጨርቅ የሆነባችሁ፣ የአክሱምን ሐውልት ድንጋይ ያላችሁ፣ አድዋ ለአማራው ምኑ ነው ያላችሁ ኢትዮጵያና ኢትዮጵያውያን ላይ የዘመታችሁ ለመሆኑ ሥራችሁ መስካሪ ነው። መቼ የሀገርን አንድነት ጠባቂ ሆናችሁና ነው ስለ ኢትዮጵያ አንድነት የምትሰብኩን። ገና እንደገባችሁ በሻዕቢያ መሪነት ኤርትራን ያስገነጠላችሁ፣ አሰብን የሰጣችሁ በቀጣይነትም የባድሜን ጉዳይ ያዳፈናችሁ አይደላችሁምን?
